Lola Caballero del SOS Bétera participarà en l'organització de la I Kids Spanish Cup
02 de febrer de 2023

Deu socorristes de la Selecció Nacional de Salvament i Socorrisme participaran en l'equip d'organització de la primera edició de la Kids Spanish Cup-XXXVII Campionat d'Espanya Infantil i Cadet de Piscina, que se celebra a Bétera aquest dissabte 4 i diumenge 5 de febrer en la piscina coberta municipal.

Entre aquests esportistes d'elit es troba Lola Caballero, nadadora del club local SOS Bétera, que participarà en l'organització i desenvolupament d'aquesta competició i que conviurà amb els participants sent un referent per a ells i compartint la seua experiència en competicions com aquesta.

En aquest sentit l'Alcaldessa de Bétera i regidora d'Esports, Elia Verdevío, ha manifestat que “per a Bétera és un honor acollir la primera edició d'aquest Campionat i sobretot, que la nostra nadadora, Lola Caballero, participe activament perquè per a nosaltres els beterans i beteranes és un exemple a seguir”.

D'aquesta manera, en la #KidsSpanishCup23, els socorristes de l'elit de salvament i socorrisme espanyol conviuran durant les dues jornades de competició amb els quasi dos-cents esportistes infantils i cadets que es donaran cita en la Piscina Municipal de Bétera en aquesta nova competició, una aposta per les proves de caràcter individual, amb la participació nacional, oberta també a la internacional, amb el que es persegueix la major vistositat possible.

Els i les socorristes de la Selecció Nacional que participen, a més de Lola Caballero, en aquesta iniciativa, coordinada pel director esportiu de la Real Federació Espanyola de Salvament i Socorrisme, José Miguel Rodríguez Ferrero, són Pau Beltrán Cabedo, Javier Catalá Llinares, Esther García de la Verge, Javier Pérez Sánchez, Marc Sánchez Torrens, Carlos Coronado Tejeda, Núria Payola Anglada, Elsa López Ruiz i Raúl Marek Szpunar Rosa.

José Miguel Rodríguez ha explicat que els socorristes internacionals compartiran espais i instruiran als infantils i cadets en la càmera d'eixides, els acompanyaran en les desfilades de les finals i seran els qui estiguen en l'equip de muntatge de les proves, al costat d'una altra quasi trentena de persones que formen l'organització de la I Kids Spanish Cup-XXXVII Campionat d'Espanya Infantil i Cadet de Piscina de Salvament i Socorrisme.

La participació, 87 infantils i 109 cadets, procedeix de deu Comunitats Autònomes, amb una pràctica paritat en les inscripcions.